1.pielikums pie

Sadarbības partneru piesaistes

pieteikumu konkursa nolikuma

**Sadarbības partnera pretendenta iesniedzamā informācija**

5.1.1.specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1.pasākuma “Infrastruktūra uzņēmējdarbības atbalstam” projekta iesniegums

|  |  |  |
| --- | --- | --- |
| Nr.p.k. | Projekta nosaukums | Apraksts |
| 1. | Projekta iesniedzēja nosaukums*Norāda projekta iesniedzēja juridisko nosaukumu.*  |  |
| 2.  | Projekta iesniedzēja juridiskā adrese |  |
| 3. | Projekta iesniedzēja NACE klasifikators.*No vispārējās ekonomiskās darbības klasifikatora – NACE 2.1.redakcijas izvēlas projekta iesniedzēja pamatdarbībai atbilstošo klasi (četru ciparu kodu) un nosaukumu.*  |  |
| 4. | Projekta iesniedzēja uzņēmuma kategorija* *lielais uzņēmums*
* *vidējais uzņēmums*
* *mazais uzņēmums*
 |  |
| 5. | Projekta iesniedzēja eksporta apjoms (%) |  |
| 6.  | Projekta īstenošanas vieta (adrese) |  |
| 6.1. | Nekustamā īpašuma kadastra numurs un kadastra apzīmējums |  |
| 6.2. | Nekustamā īpašuma tiesības*Sniedz apstiprinājumu, ka īpašums, kurā plāno veikt ieguldījumu, pieder komersantam vai noslēgts apbūves tiesību līgums* |  |
| 7. | Projekta būvniecības dokumentācija*Sniedz aprakstu par būvniecības dokumentācijas gatavības stadiju**(Būvprojektam jābūt apstiprinātam būvvaldē līdz 15.03.2026.)* |  |
| 8. | Projekta finansiālā kapacitāte*Sniedz pamatojumu par projekta spēju nodrošināt nepieciešamo finansējumu:**Piem., aizņēmums, pašu kapitāls.* |  |
| 9.  | Projekta mērķis |  |
| 9.1. | Projektā plānotās darbības*Projekta idejā iekļautas tikai uz uzņēmējdarbības infrastruktūras attīstību vērstas darbības, kas ir noteiktas 3.punktā (sadaļa: svarīgi ņemt vērā)* |  |
| 9.2. | Projekta plāna attīstības veids:* jauna uzņēmējdarbības vietas izveide;
* esošas uzņēmējdarbības vietas jaudas palielināšana;
* produkcijas dažādošanai ar produktiem, kuri uzņēmējdarbības vietā iepriekš nav ražoti;
* būtiskas pārmaiņas esošas uzņēmējdarbības vietas kopējā ražošanas procesā

*Jāizvēlas viens, kas vislabāk atbilst projekta mērķim* |  |
| 9.3. | Projekta īstenošanas laiks |  |
| 9.4. | Kopējās projekta izmaksasFinansējuma sadalījums pa avotiem (ES fonda finansējums/Privātais ieguldījums) |  |
| 10. | Plānotās uzņēmumā nefinanšu investīcijas pēc projekta īstenošanas (EUR) |  |
| 11. | Plānotais darba algu fonda pieaugums pēc projekta īstenošanas |  |
| 12. | Kontaktinformācija:vārds, uzvārds amatstelefona numurs e-pasta adrese |  |

Jautājumu gadījumā, lūdzu sazināties ar Pašvaldības vecāko uzņēmējdarbības atbalsta speciālisti Initu Niedzviedzi, inita.niedzviedze@valmierasnovads.lv, tālrunis: 64207157.

Svarīgi ņemt vērā:

Pirms pieteikties obligāti jāiepazīstas ar Ministru kabineta 2024.gada 16.janvāra noteikumiem Nr.55 “Eiropas Savienības kohēzijas politikas programmas 2021.-2027.gadam 5.1.1.specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1.pasākuma “Infrastruktūra uzņēmējdarbības atbalstam” īstenošanas noteikumi”.

1. Projektu iesniegumiem uz izsludinātās atlases pēdējo dienu ir jābūt izstrādātai un pilnībā gatavai tehniskajai dokumentācijai par visām būvniecības darbībām (ir būvvaldes atzīme par projektēšana nosacījumu izpildi). Ja šajā kārtā tiks iesniegti projektu iesniegumi, kuriem nav augsta gatavības pakāpe, tie tiks noraidīti bez iespējas tos precizēt;
2. Projekta idejas minimālais kopējo attiecināmo izmaksu apmērs nav mazāks par 200 000 *euro* (ieskaitot), un maksimālais Eiropas Reģionālā attīstību fonda (turpmāk – ERAF) finansējums ir 5 000 000 *euro*;
3. Projekta ietvaros ir atbalstāmas šādas uz uzņēmējdarbības infrastruktūras attīstību vērstas darbības, kas sekmē jaunu komersantu izvietošanu vai esošo komersantu paplašināšanos projektu iesniedzēju noteiktajās uzņēmējdarbības teritorijās, veicinot nodarbinātību un ekonomisko aktivitāti pašvaldībās [[1]](#footnote-1) :
* industriālo pieslēgumu ierīkošana un ar tiem saistītās jaudas palielināšana (tai skaitā siltumapgāde, dzeramā ūdens apgāde un kanalizācija, elektroenerģija);
* ceļu satiksmei paredzētās infrastruktūras attīstīšana un ar to saistītie pasākumi;
* uzņēmējdarbības mērķiem paredzēto ēku un ar tām saistītās infrastruktūras attīstīšana, izņemot ēkas, kurās paredzēta izmitināšana (NACE 2.1.red. I sadaļas 55.nodaļa), dienas SPA, saunu un tvaika pirts darbība (NACE 2.1.red. T sadaļas 96.23 klase), sporta nodarbības, izklaides un atpūtas darbība (NACE 2.1.red. S sadaļas 93.nodaļa) un izglītības pakalpojumi (NACE 2.1.red. Q sadaļa);
* teritorijas labiekārtošana un ar to saistītie pasākumi;
* inženiertehniskās sistēmas un iekārtas, kas uzkrāj vai ražo enerģiju no atjaunojamajiem energoresursiem, tai skaitā šādu sistēmu un iekārtu funkcionalitātei nepieciešamās inženierbūves, kas ir iepriekš minēto sistēmu un iekārtu sastāvdaļa;
* videi nodarītā kaitējuma remediācija vai degradētu ekosistēmu sanācija, lai atjaunotu un uzlabotu vides kvalitāti piesārņotajās vietās un ap tām, novērstu apdraudējumu iedzīvotāju veselībai un videi un radītu vietu uzņēmējdarbības attīstībai;
* komunikācijas un vizuālās identitātes prasību nodrošināšanas pasākumi par projekta īstenošanu;
* projekta vadības nodrošināšana.
1. Projekta ideja izpilda abas minimālās rādītāju izpildes prasības[[2]](#footnote-2) :
* darba algu fonda pieaugums vismaz 1/3 apmērā no piešķirtā ERAF finansējuma;
* nefinanšu investīciju apmērs nav mazāks par 1/3 no projekta ERAF finansējuma.

Iesniegtie projektu iesniegumi var tikt noraidīti, bez iespējas tos precizēt, arī gadījumos, ja:

* projekta iesniegumā norādītais plānotais komersantu piesaistāmais privāto nefinanšu investīciju apjoms pašu nemateriālajos ieguldījumos un pamatlīdzekļos (*euro*) ir mazāks par vienu trešdaļu no projekta iesniegumā plānotā Eiropas Reģionālā attīstības fonda finansējuma (*euro*). Piemēram, ja projekta iesniegumā plānotais ERAF finansējums ir 600 000 *euro*, piesaistītajam privāto nefinanšu investīciju apjomam ir jābūt vismaz 200 000 *euro*;
* projekta iesniegumā norādītais darba algu fonda pieaugums ir mazāks par vienu trešdaļu no projekta iesniegumā plānotā ERAF finansējuma (*euro*). Piemēram, ja projekta iesniegumā plānotais ERAF finansējums ir 600 000 *euro*, darba algu fonda pieaugumam privātajos komersantos jābūt vismaz 200 000 *euro;*
1. Sadarbības partnerim būs jāiesniedz Sadarbības līgumā noteikto rādītāju sasniegšanas garantija – līguma izpildes spējas garantija, ko izsniegusi:
* Latvijas Republikā reģistrēta kredītiestāde, kas saņēmusi Finanšu un kapitāla tirgus komisijas (turpmāk – FKTK) licenci;
* Eiropas Savienības vai Eiropas Ekonomikas zonas valstī (dalībvalstī), vai nedalībvalstī reģistrēta kredītiestāde, kam ir tiesības sniegt finanšu pakalpojumus Latvijā bez FKTK licences saņemšanas, dibinot filiāli vai bez filiāles atvēršanas, ja FKTK ir saņēmusi atbilstošu paziņojumu no šīs valsts kredītiestāžu uzraudzības iestādes;
* cita kredītiestāde, kura neatbilst nevienam iepriekš minētajam nosacījumam, ja tās izsniegtu garantiju ir apstiprinājusi Latvijas Republikā reģistrēta kredītiestāde, kas saņēmusi FKTK licenci;
* apdrošināšanas sabiedrība vai Latvijas Republikā reģistrēta dalībvalsts vai nedalībvalsts apdrošinātāja filiāle, vai apdrošināšanas sabiedrība, kas veic darbību Latvijas Republikā, ievērojot pakalpojumu sniegšanas brīvības principu, ja tā saņēmusi FKTK licenci attiecīgajā jomā vai ir ieguvusi tiesības darboties Latvijas Republikā attiecīgajā jomā saskaņā ar Apdrošināšanas un pārapdrošināšanas likumu.
1. Sadarbības partnerim projekta pieteikums būs jāsagatavo patstāvīgi par saviem līdzekļiem.

Komercsabiedrības kategorijas noteikšana:

Mazais uzņēmums – uzņēmumā ir mazāk nekā 50 darbinieku un uzņēmuma gada apgrozījums vai gada bilances kopsumma nepārsniedz 10 miljonus *euro*.

Vidējais uzņēmums uzņēmumā ir mazāk nekā 250 darbinieku un uzņēmuma gada apgrozījums nepārsniedz 50 miljonus *euro* vai gada bilances kopsumma nepārsniedz 43 miljonus *euro*.

|  |  |
| --- | --- |
| Atbildīgā amatpersona |   |
|   | (vārds, uzvārds, amats) |
|   |   |
|   | (amats) |
| Datums |   |
|   | (dd./mm./gggg.) |
| Vieta |   |
| Paraksts |   |

20\_\_\_\_. gada \_\_\_\_\_\_\_\_\_. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pieteikuma iesniedzējs:

|  |  |  |
| --- | --- | --- |
|   |   |   |
| (paraksts) |   | (vārds, uzvārds) |

*Piezīme. Dokumenta rekvizītus "Datums" un "Paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.*

1. Pašvaldībā 19.09.2025. saņemta vēstule no Latvijas Pašvaldību savienības un projekta noteiktās darbības atbilst izstrādātajiem Viedās administrācijas un reģionālās attīstības ministrijas SAM 5.1.1.1. trešās atlases kārtas kritērijiem. [↑](#footnote-ref-1)
2. Pašvaldībā 19.09.2025. saņemta vēstule no Latvijas Pašvaldību savienības un projekta noteiktās darbības atbilst izstrādātajiem Viedās administrācijas un reģionālās attīstības ministrijas SAM 5.1.1.1. trešās atlases kārtas kritērijiem. [↑](#footnote-ref-2)